JONIŠKIO MATO SLANČIAUSKO PROGIMNAZIJA

Biudžetinė įstaiga, Pašvitinio g. 19, Joniškis, tel.: 8-670-33613, el. p. [m.s.progimnazija@slanciauskas.lt](mailto:m.s.progimnazija@slanciauskas.lt).,

Duomenys kaupiami ir saugomi Juridinių asmenų registre, kodas 190565235

|  |
| --- |
|  |

Joniškio rajono savivaldybės administracijos 2020-03-31 Nr. S-

Finansų skyriui

**2019 METŲ** **FINANSINIŲ ATASKAITŲ AIŠKINAMASIS RAŠTAS**

**I. BENDROJI DALIS**

Joniškio Joniškio Mato Slančiausko progimnazija yra savarankiška Joniškio rajono savivaldybės biudžetinė įstaiga, vykdanti pagrindinio ugdymo programas. Steigėjas ir kontroliuojantis subjektas yra Joniškio rajono savivaldybė. Mokyklos įsteigimo data – 1978 m. rugsėjo 01 d Įstaigos kodas yra 190565235. Buveinė Pašvitinio g. 19, Jiniškis. Nuo 2019 m. rugpjūčio 1 dienos direktoriaus pareigas eina Ligita Eitkevičienė, vyr. buhalterė – Kristina Dorienė.

Savo veikloje įstaiga vadovaujasi Lietuvos Respublikos Konstitucija, Jungtinių Tautų Organizacijos vaiko teisių apsaugos konvencija, Lietuvos Respublikos įstatymais bei poįstatyminiais aktais, Joniškio rajono savivaldybės institucijų sprendimais, Švietimo ir mokslo ministerijos patvirtintais įstaigų nuostatais, jų pagrindu parengtais mokyklos nuostatais ir Vidaus darbo tvarkos taisyklėmis.

Joniškio Mato Slančiausko progimnazija yra viešasis juridinis asmuo, turintis savo išlaidų sąmatas, savarankišką balansą, antspaudą su savo pavadinimu, blankų su savo pavadinimu, atsiskaitomąsias sąskaitas Lietuvos bankuose, spaudų bei simboliką. Mokyklos biudžetiniai metai prasideda sausio 1 d. ir baigiasi gruodžio 31 d. Įstaigos veikla yra neterminuota. Santykiai su juridiniais ir fiziniais asmenimis grindžiami sutarčių ir susitarimų pagrindu.

Mokyklos finansavimo šaltiniai:

-Lietuvos Respublikos valstybės biudžeto lėšos;

-Savivaldybės biudžeto lėšos;

-Labdaros lėšos;

-Pavedimų lėšos;

-Kitos teisėtai įgytos lėšos.

Įstaiga teikia atskirus žemesniojo lygio finansinių ataskaitų ir biudžeto vykdymo ataskaitų rinkinius. 2019 metų finansinių ataskaitų rinkinys sudarytas pagal 2019 metų ketvirtojo ketvirčio paskutinės dienos duomenis.

Kontroliuojamų arba asocijuotų subjektų bei filialų ar kitų struktūrinių padalinių progimnazija neturi.

Mokyklos ataskaitinio laikotarpio darbuotojų skaičius – 59 darbuotojai. Įstaigoje ataskaitinio laikotarpio pabaigoje patvirtinti 50,81 etatų (iš jų 20,75 etatų aptarnaujančio personalo ir 30,06 etatų pedagoginio personalo).

**APSKAITOS POLITIKA**

Joniškio Mato Slančiausko progimnazijos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Įstaigos finansiniai metai sutampa su kalendoriniais metais.

Apskaita tvarkoma su programa Labbis ir Bonus bei naudojantis Excel programoje sukurtomis pagalbinėmis lentelėmis.

Apskaitos duomenys detalizuojami pagal šiuos požymius:

1. valstybės funkciją;
2. lėšų šaltinį;
3. valstybės biudžeto išlaidų ir pajamų ekonominės klasifikacijos straipsnius.

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

### Nematerialusis turtas

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0 Eur.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline 1 Eur verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

Nustatytos šios nematerialiojo turto grupės ir turto amortizacijos laikas:

**ILGALAIKIO NEMATERIALIOJO TURTO NUSIDĖVĖJIMO (AMORTIZACIJOS) EKONOMINIAI NORMATYVAI**

| Eil. Nr. | Ilgalaikio turto grupės ir rūšys | Turto nusidėvėjimo (amortizacijos)  normatyvai metais |
| --- | --- | --- |
|  | **NEMATERIALUSIS TURTAS** |  |
| 1. | Programinė įranga, jos licencijos ir techninė dokumentacija | 1 |
| 2. | Kitas nematerialus turtas | 6 |

### Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline 1 Eur verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline 1 Eur verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus.

**ILGALAIKIO MATERIALIOJO TURTO NUSIDĖVĖJIMO (AMORTIZACIJOS) EKONOMINIAI NORMATYVAI**

| Eil. Nr. | Ilgalaikio turto grupės ir rūšys | Turto nusidėvėjimo (amortizacijos)  normatyvai metais |
| --- | --- | --- |
|  | **MATERIALUSIS TURTAS** |  |
| 3. | Pastatai |  |
| 3.1. | Kapitaliniai mūriniai pastatai | 90 |
| 3.2. | Pastatai | 50 |
| 3.3. | Surenkamieji, išardomieji, moliniai ir kiti pastatai | 12 |
| 4. | Infrastruktūros ir kiti statiniai |  |
| 4.1. | Infrastruktūros statiniai |  |
| 4.1.1. | Betoniniai, gelžbetoniniai, akmens | 60 |
| 4.1.2. | Metaliniai | 30 |
| 4.1.3. | Mediniai | 15 |
| 4.2. | Kiti statiniai | 15 |
| 5. | Mašinos ir įrenginiai |  |
| 5.1. | Gamybos mašinos ir įrenginiai | 10 |
| 5.2. | Filmavimo, fotografavimo, mobiliojo telefono ryšio įrenginiai | 3 |
| 5.3. | Radijo ir televizijos, informacinių ir ryšių technologijų tinklų valdymo įrenginiai ir įranga | 9 |
| 5.4. | Kitos mašinos ir įrenginiai | 10 |
| 6. | Baldai ir biuro įranga |  |
| 6.1. | Baldai | 8 |
| 6.2. | Kompiuteriai ir jų įranga | 4 |
| 6.3. | Kopijavimo ir dokumentų dauginimo priemonės | 5 |
| 6.4. | Kita biuro įranga | 6 |
| 7. | Kitas ilgalaikis materialusis turtas |  |
| 7.1. | Scenos meno priemonės | 8 |
| 7.2. | Muzikos instrumentai | 15 |
| 7.3. | Ūkinis inventorius ir kiti reikmenys | 6 |
| 7.4. | Specialieji drabužiai ir avalynė | 2 |
| 7.5. | Kitas ilgalaikis materialusis turtas | 5 |

### Atsargos

Pirminio pripažinimo metu atsargos įvertinamos įsigijimo (pasigaminimo) savikaina, sudarant finansines ataskaitas taip pat.

Atsargų sunaudojimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Prie atsargų priskiriamas neatiduotas naudoti ūkinis inventorius. Naudojamo inventoriaus apskaita tvarkoma nebalansinėse sąskaitose kiekine ir vertine išraiška.

Finansinis turtas

Finansinis turtas apskaitoje pripažįstamas tik tada, kai yra įvykdomos visos sąlygos, nustatytos 17-ajame VSAFAS „Finansinis turtas ir finansiniai įsipareigojimai”. Pirmą kartą pripažindama finansinį turtą, mokykla įvertina jį įsigijimo savikaina. 2019 metų pabaigoje įstaiga finansinio turto ir finansinių įsipareigojimų neturėjo.

**Gautinos sumos**

Gautinos sumos registruojamos tada, kai mokykla įgyja teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai“. Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos ataskaitose parodomos įsigijimo savikaina, atėmus nuvertėjimo nuostolius.

### Finansavimo sumos

Finansavimo sumos pripažįstamos, kai atitinka 20-ojo VSAFAS nustatytus kriterijus.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### 

### Finansiniai įsipareigojimai

Pirminio pripažinimo metu ir vėliau finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

* 1. ilgalaikiai finansiniai įsipareigojimai – amortizuota savikaina;
  2. trumpalaikiai finansiniai įsipareigojimai – įsigijimo savikaina.

2019 metais mokykla ilgalaikių finansinių įsipareigojimų neturėjo.

**Pajamos**

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

Pajamos, išskyrus finansavimo pajamas, pripažįstamos, kai tikėtina, jog progimnazija gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.

**Sąnaudos**

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Mokyklos apskaitoje apskaičiuotos darbuotojams mokėti už kasmetines atostogas sumos kaupiamos ir pripažįstamos sąnaudomis vieną kartą per metus – gruodžio 31 d.

### Turto nuvertėjimas

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma, ar yra turto nuvertėjimo požymių. Jeigu yra vidinių ar išorinių nuvertėjimo požymių, nustatoma turto atsiperkamoji vertė, kuri palyginama su turto balansine verte.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

2019 metais įstaigoje turto nuvertėjimo požymių nustatyta nebuvo.

### Įvykiai pasibaigus ataskaitiniam laikotarpiui

Įvykiai, pasibaigus ataskaitiniam laikotarpiui, kurie suteikia papildomos informacijos apie įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui, aprašomi aiškinamajame rašte, kai jie yra reikšmingi. Pasibaigus kalendoriniams 2019 metams, koreguojančių įvykių, kurie turėtų įtakos finansinėms ataskaitoms, nebuvo.

### Apskaitos politikos keitimas

Įstaiga pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį būdą, t.y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Mokykloje 2019 metais apskaitos politika nebuvo keičiama.

**II. PASTABOS**

**Pastaba Nr. 1** Nematerialaus turto 2019 m. nurašyta už 6495,03, 2019 m. gruodžio 31 d. įstaiga šios rūšies turto nebeturėjo.

**Pastaba Nr. 2** Ilgalaikis materialus turtas. Per ataskaitinį laikotarpį įstaiga įsigijo ilgalaikio materialaus turto už 10124,71 Eur. Nemokamai gauta turto už 0,00 Eur.

2019 m. gruodžio 31 d. materialaus ilgalaikio turto įsigijimo savikaina, atėmus sukauptą nusidėvėjimą ir nuvertėjimą, sudaro 2747557,56 Eur, iš jų:

Pastatai – 2572341,93 Eur,

Kiti statiniai – 15450,14 Eur,

Mašinos ir įrenginiai – 11199,05 Eur,

Transporto priemonės- 32972,42 Eur,

Baldai ir biuro įranga – 9230,87 Eur,

Kitas ilgalaikis materialus turtas – 106363,15 Eur.

Bibliotekos fondai- 105981,78 Eur.

**Pastaba Nr. 3** Atsargos. Ataskaitinio laikotarpio pabaigoje (2019 metų gruodžio 31 d.) atsargų likutį apskaitoje 363,69 Eur sudaro:

|  |  |  |
| --- | --- | --- |
| Eil. Nr. | Medžiagos, žaliavos, ūkinis inventorius | Paskutinė ataskaitinio laikotarpio diena (Eur, ct) |
| 1. | Maisto produktai | 281,32 |
| 2 | Kuras | 88,37 |
|  | **IŠ VISO:** | **369,69** |

(priedas P4 Atsargos).

**Pastaba Nr. 4** Išankstiniai apmokėjimai. Įstaiga išankstinių mokėjimų ataskaitinio laikotarpio pabaigoje turi 1916,84 Eur. (priedas P5 Išankstiniai apmokėjimai).

**Pastaba Nr. 5** Per vienerius metus gautinos sumos 46870,58 Eur sudaro:

|  |  |  |
| --- | --- | --- |
| Eil. Nr. | Sukauptos gautinos sumos iš biudžeto | Paskutinė ataskaitinio laikotarpio diena (Eur, ct) |
| 1. | Sukauptiems atostoginiams ir įmokoms Sodrai | 46868,98 |
| 3. | Gautinos sumos už suteiktas paslaugas | 1,60 |
|  | **IŠ VISO:** | **35648,42** |

(priedas P6 Gautinos sumos).

**Pastaba Nr. 6** Pinigai ir pinigų ekvivalentai. Informacija apie pinigus ir pinigų ekvivalentus (4265,57 Eur):

2019 m. gruodžio 31 d. įstaigos banko sąskaitoje [LT737300010160878771](javascript:linkAction('business.d2d.accounts.accountStatement','force_acc','10160878771','','','','')) yra 4265,57 Eur paramos lėšos. (priedas P7 Pinigai ir pinigų ekvivalentai).

**Pastaba Nr. 7** Finansavimo sumos. Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta priede P12 Finansavimo sumos.

**Pastaba Nr. 8** Trumpalaikės mokėtinos sumos – 42778,30 Eur:

|  |  |  |
| --- | --- | --- |
| Eil. Nr. | Sukauptos mokėtinos sumos | Suma (Eur) |
| 1, | Sukauptos atostoginių sąnaudos | 39912,20 |
| 2. | Tiekėjams mokėtinos sumos | 2866,10 |
|  | **IŠ VISO:** | **42778,30** |

(priedas P9 Trumpalaikės mokėtinos sumos ).

**Pastaba Nr. 9** Darbo užmokesčio ir socialinio draudimo sąnaudos. Mokyklos etatų sąraše nurodytiems darbuotojams ataskaitinį laikotarpį pripažinta 665404,32 Eur darbo užmokesčio, ligos pašalpų ir socialinio draudimo sąnaudų:

|  |  |  |
| --- | --- | --- |
| Eil. Nr. | Sąnaudos | Suma (Eur, ct) |
| 1. | Darbo užmokesčio | 655893,76 |
| 2. | Socialinio draudimo | 9510,56 |
|  | **IŠ VISO:** | **665404,32** |

**Pastaba Nr. 11** Pagrindinės veiklos sąnaudos. Ataskaitinio laikotarpio pagrindinės veiklos (be darbo užmokesčio ir socialinio draudimo) sąnaudas 187952,23 Eur sudaro :

|  |  |  |
| --- | --- | --- |
| Eil. Nr. | Sąnaudos | Suma (Eur, ct) |
| 1. | Nusidėvėjimo ir amortizacijos | 49533,99 |
| 2. | Komunalinių paslaugų ir ryšių | 53549,83 |
| 3 | Komandiruočių sąnaudos | 113,30 |
| 4. | Transporto | 4448,01 |
| 5. | Paprastojo remonto ir eksploatacijos sąnaudos | 84,70 |
| 6. | Nuvertėjimo ir nurašymo sumų sąnaudos | 103,91 |
| 7. | Kvalifikacijos kėlimo | 1366,86 |
| 8. | Sunaudotų ir parduotų atsargų savikaina | 66626,78 |
| 9. | Kitų paslaugų | 12124,84 |
|  | **IŠ VISO:** | **187952,23** |

(priedas P11 Informacija pagal segmentus).

Viso sąnaudų suma 2019 m. – 853356,55 Eur.

**PRIDEDAMA:**

**2019 m. gruodžio 31 d. pasibaigusių metų Finansinių ataskaitų rinkinio priedai**

1. Finansinės būklės ataskaita pagal 2019 m. gruodžio 31 d. duomenis, 2 lapai,
2. Grynojo turto pokyčių ataskaita pagal 2019 m. gruodžio 31 d. duomenis,1 lapas,
3. Pinigų srautų ataskaita pagal 2019 m. gruodžio 31 d. duomenis, 2 lapai,
4. Veiklos rezultatų ataskaita pagal 2019 m. gruodžio 31 d. duomenis, 1 lapas,
5. P1 Privalomasis sąskaitų planas, 4 lapai,
6. P2 Ilgalaikis nematerialusis turtas 2 lapai,
7. P3 Ilgalaikis materialusis turtas, 2 lapai,
8. P4 Atsargos, 1 lapai,
9. P5 Išankstiniai apmokėjimai, 1 lapas,
10. P6 Gautinos sumos, 1 lapas,
11. P7 Pinigai ir pinigų ekvivalentai, 1 lapas,
12. P12 Finansavimo sumos ir Finansavimo sumų likučiai, 2 lapai,
13. P9 Trumpalaikės mokėtinos sumos, 1 lapas,
14. P10 Kitos pagrindinės veiklos pajamos ir kitos pajamos, lapai,
15. P11 Sąnaudos,
16. P12 Bendra informacija.

Direktorė Ligita Eitkevičienė